Notum sit omnibus, tam futuris quam presentibus, quod inter venerabilem Humbaudum, abbatem Sancti-Germani Autisiodori et dominum Drogonem de Merlo, talis commutatio facta est: scilicet, quod dominus abbas Humbaudus concessit domino Drogoni et Bonis-Hominibus de Grandimonte, qui prope Sanctum-Mauricium habitant, brosciam que adheret bosco de Vieilpoil, et dominus Drogo concessit abbati et ecclesie Sancti-Germani, de residuo broscie tantum quantum in partem Bonorum-Hominum cesserit, ad faciendum de eo quicquid voluerint: quod uxor domini Drogonis et filii ejus laudaverunt. Ex parte Drogonis testes sunt: Petrus Bernardus, miles; Ato Malus-Vicinus; Guillermus de Bleriaco; Coldabbe. Ex parte abbatis: Humbaudus, camerarius; Gaufredus, decanus; Ignardus; Guillelmus de Charbuie; Garnerius, chamblencus; Costinus.